Územný plán obce 
Zemianske Kostoľany

Z á v ä z n á    č a s ť

Vyhlásená VZN č. 1/2005 zo dňa 03.03.2005 

Ing. Helena Kovačova
starostka obce Zemianske Kostoľany

a) textová časť

Kapitola č. 20: Návrh Záväznej časti 

Záväzná časť obsahuje:

•	návrh zásad a regulatívov priestorového usporiadania 
•	návrh zásad a regulatívov funkčného využívania územia 
•	návrh zásad a regulatívov umiestnenia občianskeho vybavenia územia
•	návrh zásad a regulatívov umiestnenia verejného dopravného vybavenia 
•	návrh zásad a regulatívov umiestnenia verejného technického vybavenia 
•	návrh zásad a regulatívov zachovania kultúrno-historických hodnôt, ochrany prírody a krajiny              so zreteľom na udržanie ekologickej stability 
•	návrh zásad a regulatívov starostlivosti o životné prostredie
•	návrh vymedzenia zastavaného územia obce
•	návrh vymedzenia ochranných pásiem a chránených území podľa osobitných predpisov
•	návrh vymedzenia plôch na verejnoprospešné stavby, na vykonanie delenia a sceľovania pozemkov, na asanáciu a na chránené časti krajiny
•	návrh vymedzenia častí územia, ktoré je potrebné riešiť v dokumentácii nižšieho stupňa.

Všetky ostatné regulatívy, zásady a navrhované riešenia, ktoré nie sú uvedené v záväznej časti, majú charakter odporúčaní a tvoria smernú časť územnoplánovacej dokumentácie.

Riešené územie tvorené plochami katastrálneho územia obce Zemianske Kostoľany sme v návrhu riešenia rozčlenili na:

•	plochy nezastavateľné

•	plochy určené na zastavanie.

Plochy nezastavateľné

Medzi plochy nezastavateľné navrhujeme nasledovné plochy:

•	plochy parkovej zelene
•	plochy špeciálnej zelene - cintoríny
•	plochy lesných porastov a nelesnej a krovinnej vegetácie
•	vodné toky a plochy, odkalisko, skládka stabilizátu
•	plochy vo vyznačených ochranných pásmach komunikácií a inžinierskych sietí (neplatí v prípade preložky zariadení a trás) - rešpektovať režim ochrany stanovený príslušnými právnymi predpismi.

Plochy určené na zastavanie

Označenie plôch určených na zastavanie je nasledovné:

•	RZ (rozvojové zámery) - plochy rozvojové a plochy potenciálneho rozvoja - označené                     v grafickej časti číslami 1-36 

Plochy rozvojové a plochy potenciálneho rozvoja sú navrhované v priamej nadväznosti                      na v súčasnosti zastavané územie obce (sú to najmä plochy v rámci hranice zastavaného územia obce a v jej tesnom kontakte), čo umožňuje plynule nadviazať na existujúce dopravné a technické vybavenie. 

•	ZU (zastavané územie) - plochy zastavaného územia obce okrem rozvojových zámerov         a nezastavateľných plôch - neoznačené v grafickej časti, zaraďujeme sem plochy vymedzené hranicou zastavaného územia obce a ostatné zastavané plochy v katastrálnom území

Súčasné funkčné využitie zastavaných plôch odporúčame rešpektovať, s tým, že je prípustná intenzifikácia využitia týchto plôch v rámci nadmerných záhrad, na nezastavaných prelukách (najmä vo vyznačených lokalitách a pozemkoch), v nevyužitých areáloch, dostavbami                                  a nadstavbami existujúcich objektov. Intenzifikáciu využitia možno (vo väčšine prípadov) dosiahnuť aj bez nárokov na dodatočné investície (nie je potrebné vybudovanie nových komunikácií ani technického vybavenia).

•	NU (nezastavané územie) - plochy mimo hranice zastavaného územia okrem rozvojových zámerov, zastavaných plôch v katastrálnom území obce a nezastavateľných plôch (plochy poľnohospodárskej a nepoľnohospodárskej pôdy) - neoznačené v grafickej časti, vymedzené hranicou katastrálneho územia obce

Mimo zastavaného územia obce a navrhovaných rozvojových zámerov sa s ďalšou výstavbou       v súčasnosti nepočíta. Toto územie bude naďalej využívané pre potreby poľnohospodárskej výroby, lesného hospodárstva a pre účely zvýšenia ekologickej stability územia. Prípadná výstavba chatových a záhradkárskych osád, poľnohospodárskych účelových stavieb a agroturistických zariadení vo voľnej krajine je možná len po vypracovaní a schválení nižšieho stupňa územnoplánovacej dokumentácie (UŠ, ÚPN-Z). Prípadné vybudovanie skládky tuhého komunálneho odpadu v katastrálnom území obce je možné realizovať len za podmienky, že pri výbere lokality budú zohľadnené geologické, hydrologické a iné prírodné pomery.

Plošné vymedzenie rozvojových zámerov je v grafickej časti (výkresy č. 1, 2 a 9), ostatné plochy (ZU             a NU) nie sú bližšie graficky označené, nakoľko ich vymedzuje hranica zastavaného územia obce          a hranica katastrálneho územia obce.

Zásady a regulatívy priestorového usporiadania 

Maximálna podlažnosť objektov: 

•	maximálne 1 nadzemné podlažie + podkrovie  
•	v rámci RZ (rozvojové zámery) - RZ 1, RZ 2, RZ 3, RZ 6, RZ 8, RZ 10, RZ 12, RZ 13, RZ 14, RZ 27, RZ 35
•	v rámci ZU (zastavané územie) s existujúcou funkciou “rekreačné územie = športové plochy, trvalé trávne porasty” - platí pre prípadnú novú výstavbu športových a rekreačných stavieb
•	v rámci NU (nezastavané územie) s existujúcou funkciou “orná pôda, trvalé trávne porasty, lesné porasty, nepoľnohospodárska pôda” - platí pre prípadnú novú výstavbu chatových                       a záhradkárskych osád, poľnohospodárskych účelových stavieb a agroturistických zariadení  vo voľnej krajine 

•	maximálne 2 nadzemné podlažia + podkrovie 
•	v rámci RZ (rozvojové zámery) - RZ 4, RZ 5, RZ 15, RZ 16, RZ 17, RZ 18, RZ 19, RZ 20, RZ 21, RZ 22, RZ 29, RZ 30, RZ 31, RZ 32, RZ 34 
•	v rámci ZU (zastavané územie) s existujúcou funkciou “obytné územie = bývanie v rodinných domoch a prislúchajúce záhrady” - platí pre prípadné rekonštrukcie, nadstavby a dostavby objektov, pre výstavbu v prelukách a nadmerných záhradách 

•	maximálne 3 nadzemné podlažia + podkrovie 
•	v rámci RZ (rozvojové zámery) - RZ 24, RZ 25, RZ 26, RZ 36 
•	v rámci ZU (zastavané územie) s existujúcou funkciou “výrobné územie = priemyselná výroba, poľnohospodárska výroba, dopravné plochy a zariadenia” - platí pre prípadné rekonštrukcie, nadstavby, dostavby objektov a pre novú výstavbu 

•	maximálne 4 nadzemné podlažia + podkrovie 
•	v rámci RZ (rozvojové zámery) - RZ 9, RZ 11, RZ 23, RZ 28, RZ 33 
•	v rámci ZU (zastavané územie) s existujúcou funkciou “obytné územie = bývanie v bytových domoch, ubytovanie prechodného typu” a “zmiešané územie = občianska vybavenosť komerčná, občianska vybavenosť nekomerčná, služby výrobného charakteru a sklady, lesné závody” - platí pre prípadné rekonštrukcie, nadstavby a dostavby objektov a pre novú výstavbu 

Odstupové vzdialenosti medzi objektmi:

V prípade realizácie bodovej zástavby (samostatne stojace objekty rodinných domov) platia pre odstupové vzdialenosti objektov nasledujúce regulatívy:

•	minimálne 3 m od hranice pozemku (v stiesnených podmienkach výnimočne 2 m)
•	minimálne 6 m od cestnej komunikácie
•	minimálne 7 m od susedného objektu (v stiesnených podmienkach výnimočne 4 m).

Pri umiestňovaní iných stavieb je potrebné riadiť sa príslušnými normami a predpismi platných v čase realizácie jednotlivých stavieb - v závislosti od druhu a výšky umiestňovaných zariadení (z hygienických dôvodov).

Zásady a regulatívy funkčného využívania územia 

Územný plán vymedzuje v rámci riešeného územia priestorové celky, pre ktoré stanovuje súbor regulatívov funkčného využitia, ako aj ďalších regulatívov a podmienok. 

Podľa navrhovanej prevládajúcej funkcie (určenia) sú zastavané územia (ZU) a rozvojové zámery (RZ) rozdelené na:

•	obytné územia
Charakteristika obytného územia: 
•	plochy určené pre obytné domy a k nim prislúchajúce nevyhnutné zariadenia 

•	zmiešané územia
Charakteristika zmiešaného územia: 
a)	zmiešané územia prevažne s mestskou štruktúrou sú plochy určené zväčša na občiansku vybavenosť, pre budovy a zariadenia turistického ruchu, miesta na zhromažďovanie a pre obytné budovy vrátane k nim patriacich stavieb a zariadení - RZ č. 12, 14
b)	zmiešané územia s prevahou plôch pre obytné budovy sú plochy umožňujúce umiestňovanie stavieb              a zariadení patriacich k vybaveniu obytných budov a iné stavby, ktoré slúžia prevažne na ekonomické, sociálne a kultúrne potreby obyvateľstva a nemajú negatívny vplyv na životné prostredie, ani výrazne nerušia svoje okolie (napr. malé a stredné výrobné prevádzky a skladové plochy) – RZ č. 8, 10, 18

•	výrobné (a technické) územia
Charakteristika výrobného územia: 
•	plochy určené na prevádzkové budovy a zariadenia, ktoré na základe charakteru prevádzky sú neprípustné v obytných, rekreačných a zmiešaných územiach
•	plochy na priemyselnú výrobu, ktoré sa zriaďujú v obciach s veľkým objemom priemyselnej výroby                 a prepravy, kapacita a riešenie verejného dopravného a technického vybavenia musia zabezpečovať požiadavky na prepravu osôb, tovaru, surovín a energií
•	pre poľnohospodársku výrobu sa zriaďujú v obciach v súlade s rozvojom osídlenia a v súlade s podmienkami kapacitného a druhového rozvoja poľnohospodárskej produkcie, vo vidieckych sídlach sa na tejto ploche umiestňujú všetky stavby a zariadenia rastlinnej a živočíšnej poľnohospodárskej výroby, ak ich prevádzka nemá vplyv na životné prostredie
•	plochy slúžiace pre umiestňovanie výrobných, servisných a opravárenských služieb a nerušiacej výroby v rámci drobných podnikateľských aktivít, vrátane skladov a stavebníctva

•	rekreačné územia
Charakteristika rekreačného územia: 
•	sú časti územia obcí, ktoré zabezpečujú požiadavky každodennej rekreácie bývajúceho obyvateľstva              a turistov. Podstatnú časť rekreačných zón musí tvoriť zeleň, najmä lesy a sady, ovocné sady, záhrady     a záhradkárske osady, trávne plochy, prípadne aj vodné toky a iné vodné plochy. Do rekreačnej plochy sa môžu umiestniť športové zariadenia, ihriská, kúpaliská, zariadenia verejného stravovania                         a niektorých služieb, centrá voľného času a zariadenia so špecifickou funkciou.

V rámci záväzných regulatívov je vymedzené prípustné, resp. neprípustné funkčné využitie pre každý priestorový celok. Odporúčané funkčné využitie (viď prehľad vo výkrese č. 9: Schéma záväzných častí a v kapitole č. 7) je smerným regulatívom a preto ho v záväznej časti neuvádzame.

Regulatívy pre obytné územia:

Určenie “obytné územie” majú nasledujúce priestorové celky (RZ = rozvojový zámer, ZU = zastavané územie):

•	RZ 4
•	RZ 5
•	RZ 9
•	RZ 11
•	RZ 15
•	RZ 16
•	RZ 17
•	RZ 18
•	RZ 20
•	RZ 21
•	RZ 28
•	RZ 29
•	RZ 30
•	RZ 31
•	RZ 32
•	RZ 33
•	RZ 34
•	ZU s existujúcou funkciou “obytné územie = bývanie v rodinných domoch a prislúchajúce záhrady, bývanie v bytových domoch, ubytovanie prechodného typu” - platí pre prípadné rekonštrukcie, nadstavby a dostavby objektov, pre výstavbu v prelukách a nadmerných záhradách 

Pre tieto celky platia nasledujúce záväzné regulatívy týkajúce sa funkčného využitia:

•	Prípustné (vhodné) funkčné využitie:
•	bývanie v rodinných / bytových domoch a prislúchajúce zariadenia (garáže, drobné hospodárske objekty)
•	drobná výroba bez negatívnych a rušivých vplyvov (remeselné prevádzky)
•	verejné dopravné a technické vybavenie nevyhnutné pre obsluhu územia
•	zeleň, ihriská a oddychové plochy
•	občianska vybavenosť
•	ostatné súvisiace funkcie.

•	Neprípustné (zakazujúce) funkčné využitie:
•	priemyselná a poľnohospodárska výroba s negatívnymi a rušivými vplyvmi
•	skladové plochy a plochy technických zariadení nadlokálneho charakteru. 

Regulatívy pre zmiešané územia:

Určenie “zmiešané územie” majú nasledujúce priestorové celky (RZ = rozvojový zámer, ZU = zastavané územie):

•	RZ 19
•	RZ 22
•	RZ 23 
•	ZU s existujúcou funkciou “zmiešané územie = občianska vybavenosť komerčná, občianska vybavenosť nekomerčná, služby výrobného charakteru a sklady, lesné závody” - platí pre prípadné rekonštrukcie, nadstavby a dostavby objektov a pre novú výstavbu 

Pre tieto celky platia nasledujúce záväzné regulatívy týkajúce sa funkčného využitia:

•	Prípustné (vhodné) funkčné využitie:
•	bývanie v rodinných / bytových domoch a prislúchajúce zariadenia (garáže, drobné hospodárske objekty)
•	poľnohospodárska a remeselná výroba, 
•	verejné dopravné a technické vybavenie nevyhnutné pre obsluhu územia
•	zeleň, ihriská a oddychové plochy
•	občianska vybavenosť
•	skladové plochy, 
•	ostatné súvisiace funkcie.

•	Neprípustné (zakazujúce) funkčné využitie:
•	priemyselná a poľnohospodárska výroba s negatívnymi a rušivými vplyvmi
•	skladové plochy a plochy technických zariadení nadlokálneho charakteru. 

Regulatívy pre výrobné (a technické) územia:

Určenie “výrobné (a technické) územie” majú nasledujúce priestorové celky (RZ = rozvojový zámer, ZU = zastavané územie, NU = nezastavané územie):

•	RZ 3
•	RZ 6
•	RZ 8
•	RZ 10
•	RZ 12
•	RZ 14
•	RZ 24
•	RZ 25
•	RZ 26
•	RZ 27
•	ZU s existujúcou funkciou “výrobné a technické územie = priemyselná výroba, poľnohospodárska výroba, dopravné plochy a zariadenia” - platí pre prípadné rekonštrukcie, nadstavby a dostavby objektov, pre novú výstavbu 
•	NU s existujúcou funkciou “poľnohospodárska a nepoľnohospodárska pôda” - platí pre prípadnú novú výstavbu poľnohospodárskych účelových stavieb (malé poľnohospodárske farmy), zariadení a trás nadlokálnej technickej vybavenosti.

Pre tieto celky platia nasledujúce záväzné regulatívy týkajúce sa funkčného využitia:

•	Prípustné (vhodné) funkčné využitie:
•	výrobné prevádzky, služby, sklady a ostatné podnikateľské aktivity
•	plochy dopravného a technického vybavenia
•	nadlokálna technická vybavenosť (aj skládka TKO - platí len pre plochy mimo hranice zastavaného územia obce)
•	chatové a záhradkárske osady
•	poľnohospodárske účelové stavby (malé poľnohospodárske farmy)
•	agroturistické zariadenia
•	občianska vybavenosť
•	zeleň (najmä hygienická)
•	ostatné súvisiace funkcie.

•	Neprípustné (zakazujúce) funkčné využitie:
•	bývanie (okrem ubytovania zamestnancov)
•	veľkokapacitná živočíšna výroba s negatívnymi hygienickými vplyvmi.

Pre existujúce areály poľnohospodárskej výroby medzi neprípustným funkčným využitím sa neuvádza veľkokapacitná živočíšna výroba s negatívnymi hygienickými vplyvmi, nakoľko táto funkcia je existujúca.

Regulatívy pre rekreačné územia:

Určenie “rekreačné územie” majú nasledujúce priestorové celky(RZ = rozvojový zámer, ZU = zastavané územie, NU = nezastavané územie):

•	RZ 1
•	RZ 2
•	RZ 7
•	RZ13
•	RZ 35
•	RZ 36
•	ZU s existujúcou funkciou “rekreačné územie = športové plochy, trvalé trávne porasty” - platí pre prípadné rekonštrukcie, nadstavby a dostavby objektov, pre novú výstavbu športových zariadení
•	NU s existujúcou funkciou “poľnohospodárska a nepoľnohospodárska pôda” - platí pre prípadnú novú výstavbu chatových a záhradkárskych osád, agroturistických zariadení a pre tvorbu krajiny          a prvkov ÚSES.

•	Prípustné (vhodné) funkčné využitie:
•	tvorba krajiny a prvkov ÚSES
•	rekreácia a oddych 
•	šport a telovýchova 
•	zeleň
•	občianska vybavenosť
•	drobná poľnohospodárska výroba v súvislosti s rekreáciou (napr. chov koní pre jazdecký areál)
•	byty služobné a majiteľov zariadení
•	nevyhnutné plochy a zariadenia technickej a dopravnej vybavenosti
•	ostatné súvisiace funkcie (služby).

•	Neprípustné (zakazujúce) funkčné využitie:
•	priemyselná a poľnohospodárska výroba (okrem agroturistických zariadení)
•	bývanie (ak tvorí viac než 10% zastavanej plochy)
•	nadlokálna technická vybavenosť.

Zásady a regulatívy umiestnenia občianskeho vybavenia územia

Pre všetky navrhované plochy občianskej vybavenosti, ktoré patria do PPF je potrebné získanie súhlasu príslušného orgánu k použitiu PPF na nepoľnohospodárske účely. 

Pre všetky plochy nekomerčnej občianskej vybavenosti je potrebné zablokovanie výstavby pre verejnoprospešné stavby.

Navrhované riešenie občianskeho vybavenia so sociálnou infraštruktúrou (kapitola č. 8) je odporúčané a nie je súčasťou záväznej časti.

Pri návrhu riešenia jednotlivých stavieb občianskej vybavenosti je potrebné dodržiavať príslušné normy a právne predpisy, platné v čase realizácie stavieb.

Zásady a regulatívy umiestnenia verejného dopravného vybavenia 

Pre všetky navrhované dopravné plochy a líniové trasy, ktoré patria do PPF je potrebné získanie súhlasu príslušného orgánu k použitiu PPF na nepoľnohospodárske účely. 

Pre všetky dopravné  plochy a líniové trasy určené na verejné účely (t. j. mimo výrobných a rekreačných areálov) je potrebné zablokovanie výstavby pre verejnoprospešné stavby.

Pre plánovanú preložku štátnej cesty I. triedy I/64 je potrebné vytvorenie rezervného koridoru, jej presnú trasu určia podrobnejšie stupne dokumentácie.

Navrhované parametre a funkčné triedy komunikácií ako aj navrhované trasovanie komunikácií je odporúčané a nie je súčasťou záväznej časti.

Pri návrhu riešenia cestných komunikácií, parkovania a garážovania vozidiel je potrebné dodržiavať príslušné normy a právne predpisy platné v čase realizácie stavieb.

Zásady a regulatívy umiestnenia verejného technického vybavenia 

Pre všetky zariadenia a líniové trasy technického vybavenia určené na verejné účely (t. j. mimo výrobných areálov) je potrebné zablokovanie výstavby pre verejnoprospešné stavby.

Pre plánovanú trasu horúcovodného napájača z ENO je potrebné vytvorenie rezervného koridoru, presné umiestnenie určia podrobnejšie stupne dokumentácie.

Navrhované riešenie jednotlivých systémov technického vybavenia územia ako aj navrhované umiestnenie zariadení a líniových trás TI je odporúčané a nie je súčasťou záväznej časti.

Pri návrhu riešenia jednotlivých systémov technického vybavenia je potrebné dodržiavať príslušné normy a právne predpisy platné v čase realizácie stavieb.

Zásady a regulatívy zachovania kultúrno-historických hodnôt, ochrany prírody a krajiny  so zreteľom na udržanie ekologickej stability 

Zásady a regulatívy zachovania kultúrno-historických hodnôt:

•	dôsledne uplatňovať zákon č. 49/2002 Z. z. o ochrane pamiatkového fondu a Uznesenie vlády SR č.14/1991 

•	chrániť kultúrne pamiatky, ktoré podliehajú záujmom štátnej pamiatkovej starostlivosti: 
•	kúria – renesančná
•	kúria – barokovo-klasicistická
•	kaštieľ + kúria – renesančný
•	kaštieľ – neskorobarokový
•	sýpka – renesančná
•	zvonica – pri evanjelickom kostole
•	kostol – sv. Jána Krstiteľa – katolícky
•	kostol - evanjelický, barokový artikulárny
•	kostol – Narodenia Panny Márie – katolícky, renesančný
•	pamätník SNP
•	pamätník padlým v I. svetovej vojne

•	navrhnúť na ochranu archeologické nálezisko pod terénom – židovský cintorín.

Zásady a regulatívy ochrany prírody a krajiny so zreteľom na udržanie ekologickej stability:

•	rešpektovať navrhovaný prvok RÚSES: vyžaduje vlastné fyzické dotvorenie (fyzické dotvorenie      je potrebné realizovať v súlade so zákonom č. 330/1991 Z. z. o pozemkových úpravách) - regionálny biokoridor “Rieka Nitra”
•	rešpektovať navrhované prvky MÚSES: v súlade so zákonom č. 330/1991 Z. z. vypracovať presné vymedzenie prvkov s cieľom vyznačenia ich plôch - miestne biocentrum “Čerešňový járok” a miestne biokoridory: “Čerešnový járok – rieka Nitra”, “Lazný potok” a “Kyjovec”
•	uplatniť v riešení navrhované ekostabilizačné opatrenia - interakčné prvky plošné, interakčné prvky líniové, eliminácia stresových faktorov na plochách ENO, návrh na rekultiváciu odkaliska a skládky stabilizátu, návrh na zalesnenie plôch v blízkosti skládok, špeciálna zeleň prvkov ÚSES (návrh zelene musí byť odsúhlasený podľa § 7 písm. h) zákona č. 543/2002 Z. z. o ochrane prírody a krajiny)
•	rešpektovať režim existujúceho ochranného pásma II. stupňa prírodných liečivých zdrojov kúpeľného mesta Bojnice
•	postupne riešiť problematiku budovania spevnených a nespevnených lesných ciest tak, aby nedochádzalo k erózii pôd na svahoch
•	revitalizovať priestory so zmenenou krajinnou štruktúrou podľa osobitných revitalizačných programov
•	zabezpečiť revitalizačné práce kontaminovaného horninového prostredia a podzemnej vody
•	uplatňovať opatrenia na zlepšenie stavu ŽP vyplývajúce so schválených krajských a okresných enviromentálnych akčných programov
•	chrániť krajinnú štruktúru v zmysle Zákona č. 543/2002 Z. z., najmä v súvislosti s asanáciami drevín, ako aj s novou výsadbou a v prípade akýchkoľvek opatrení dodržiavať ustanovenia zákona v rámci príslušných stupňov ochrany. 

Zásady a regulatívy starostlivosti o životné prostredie

•	pri realizácii výstavby dôsledne uplatňovať:
•	zákon č. 543/2002 Z. z. o ochrane prírody a tvorby krajiny
•	zákon č. 272/1994 Z. z. o ochrane zdravia ľudí v znení zákona č. 514/2001 Z. z.
•	všetky právne predpisy z oblasti životného prostredia (ochrana ovzdušia, vody, pôdy, hluk, odpady, radónové riziko a iné) platné v čase realizácie jednotlivých stavieb
•	rešpektovať pásmo hygienickej ochrany cintorína – 50 m od oplotenia
•	rešpektovať pásmo hygienickej ochrany Poľnohospodárskych areálov – 300 m a 200 od objektov živočíšnej výroby
•	zásobovanie teplom riešiť na báze spaľovania zemného plynu, príp. elektrickou energiou
•	odkanalizovanie riešiť výstavbou účinnej ČOV a verejnej kanalizačnej siete v obci
•	dotvárať prostredie na ekologických princípoch (kostra ekologickej stability).

Vymedzenie zastavaného územia obce

V súvislosti s návrhom rozvojových plôch sme vymedzili novú hranicu zastavaného územia obce (hranica medzi súvisle zastavaným územím obce alebo územím určeným na zastavanie a ostatným územím obce), ktorá kopíruje pôvodnú hranicu a naviac zahŕňa plochy určené na novú obytnú výstavbu. Návrh novej hranice zastavaného územia obce Zemianske Kostoľany je vyznačený                       v grafickej časti – výkres č. 9 (svetlo-modrá dvojbodkočiarkovaná čiara).

Vymedzenie ochranných pásiem a chránených území podľa osobitných predpisov

Z hľadiska ochrany trás nadradených systémov dopravného vybavenia územia je potrebné v riešenom území rešpektovať:

•	ochranné pásmo štátnej cesty I. triedy I/64 (alebo jej plánovanej preložky) – 50 m na každú stranu od osi vozovky (ochranné pásmo je stanovené mimo zastavaného územia obce - v extraviláne)
•	ochranné pásmo štátnych ciest III. triedy – 20 m na každú stranu od osi vozovky (ochranné pásmo je stanovené mimo zastavaného územia obce - v extraviláne)
•	ochranné pásmo železničnej trate č. 140-M – 60 m na každú stranu od osi krajnej koľaje,                     v priestore stanice resp. železničného zariadenia 30 m od obvodu dráhy
•	ochranné pásmo železničnej vlečky – 30 m na každú stranu od osi krajnej koľaje, v uzavretom areáli sa riadi internými predpismi. 

Z hľadiska ochrany trás nadradeného technického vybavenia územia je potrebné v riešenom území rešpektovať požiadavky na ochranné a bezpečnostné pásma existujúceho                     aj navrhovaného technického vybavenia v zmysle Zákona č. 70/1998 Z. z. a to:

•	ochranné pásma vodných tokov (slúžiace pre údržbu a kontrolu) - v súlade s čl. 147 STN 73 6820 a požiadavkami správcu (správca: OZ PV Piešťany - Nitra, Lazný potok a Lelovský potok)
•	ochranné pásmo Nováckeho skupinového vodovodu – 3 m od okraja potrubia na obidve strany
•	ochranné pásmo vodovodu miestneho významu -  2 m od okrajov potrubia na obidve strany
•	ochranné pásmo kanalizačnej siete - 3 m od okrajov potrubia na obidve strany 
•	ochranné pásmo vonkajšieho el. vedenia vymedzené zvislými rovinami po oboch stranách vedenia vo vodorovnej vzdialenosti meranej kolmo na vedenie od krajného vodiča (zákon č. 70/1998 Z. z.             o energetike):
•	10 m pri napätí 22 kV 
•	2 m pri napätí 22 kV zavesenými káblami 
•	15 m pri napätí 35 kV - 110 kV (vrátane) 
•	20 m pri napätí 110 kV - 220 kV (vrátane) 
•	25 m pri napätí 400 kV 
•	ochranné pásma trafostaníc 10 m
•	ochranné pásmo prípojného diaľkového optického telekomunikačného kábla (PDOK) – 1,5 m       na obidve strany
•	ochranné a bezpečnostné pásmo podzemného vedenia VTL-plynovodu DN 300 - 8 m a 20 m      na každú stranu
•	ochranné a bezpečnostné pásmo podzemného vedenia VTL-plynovodu DN 100 a DN 150 - 4 m    a 20 m na každú stranu
•	bezpečnostné pásmo 10 m pre VTL regulačné stanice (od stien objektu)
•	ochranné pásmo nadzemného vedenia horúcovodu a parovodu – v súlade s ust. zákona                         č. 70/1998 Z. z. o energetike v znení neskorších predpisov
•	ochranné pásmo podzemného vedenia horúcovodu – v súlade s ust. zákona č. 70/1998 Z. z.                    o energetike v znení neskorších predpisov
•	ochranné pásmo výmeníkovej stanice teplovodu – v súlade s ust. zákona č. 70/1998 Z. z.                       o energetike v znení neskorších predpisov
•	pásmo hygienickej ochrany navrhovanej ČOV – 20 m
•	ochranné pásma ostatných zariadení technickej vybavenosti podľa osobitných predpisov (prečerpávacie stanice kanalizácie a iné).

Z hľadiska vymedzenia chránených území je potrebné v riešenom území rešpektovať:

•	Chránené ložiskové územie Nováky.

Pri využívaní územia je potrebné dodržiavať:

•	režim existujúceho ochranného pásma II. stupňa prírodných liečivých zdrojov kúpeľného mesta Bojnice určeného Uznesením vlády SR č. 238 z 31. mája 1972 – zahŕňa cca polovicu katastrálneho územia obce - na režim chráneného územia sa vzťahujú ust. zákona č. 277/1994 Z. z. o zdravotnej starostlivosti v znení neskorších predpisov (vyznačené v grafickej časti)
•	pásmo hygienickej ochrany cintorína – 50 m od oplotenia
•	pásmo hygienickej ochrany Poľnohospodárskych areálov – 300 m a 200 od objektov živočíšnej výroby
•	ochranné a bezpečnostné pásmo vojenského areálu (Vojenský opravárenský podnik)
•	ochranné pásmo lesa – 50 m
•	územné rezervy pre investičné rozvojové zámery, schválené "Návrhom ÚPN VÚC Trenčianskeho kraja" ako verejnoprospešné stavby - rezervný koridor pre preložku trasy komunikácie I/64             a horúcovodný napájač v rozsahu ich ochranných pásiem
•	zákon č. 307/1992 o ochrane PPF v znení zákona č. 83/2000 Z. z., zákon č. 14/1994 Zb. o lesoch, vyhlášku FMTIR č. 12/1978 Zb.
•	zákon č. 49/2002 Z. z. o ochrane pamiatkového fondu a Uznesenie vlády SR č.14/1991 
•	zákon č. 543/2002 Z. z. o ochrane prírody a krajiny
•	zákon č. 272/1994 Z. z. o ochrane zdravia ľudí v znení zákona č. 514/2001 Z. z.
•	ostatné normatívne regulatívy v podobe nasledovných predpisov a predpisov platných v čase realizácie jednotlivých stavieb:
•	zákon č. 70/1998 Z. z. o energetike a STN 33 3300
•	zákon č. 193/1997 Z. z. cestný zákon (úplné znenie zákona č. 135/1961 Zb. o pozemných komunikáciách a vykon. vyhl. č. 35/1984 Zb.), zákon č. 315/1996 Z. z. o premávke                        na pozemných komunikáciách
•	zákon č. 42/1994 Z. z. o civilnej ochrane obyvateľstva v úplnom znení zákona č. 261/1998 Z. z. a vyhláška č. 297/1994 Z. z. o stavebnotechnických požiadavkách CO v znení vyhlášky                      č. 349/1998 Z. z.
•	zákon č. 314/2001 Z. z. o požiarnej ochrane a vyhláška č. 288/2000 Z. z., ktorou sa ustanovujú požiadavky na požiarnu bezpečnosť pri výstavbe a pri užívaní stavieb
•	zákon č. 223/2001 Z. z. o odpadoch a vyhlášku č. 284/2001 Z. z., ktorou sa ustanovuje Katalóg odpadov.

Plochy na verejnoprospešné stavby, na vykonanie delenia a sceľovania pozemkov, na asanáciu a na chránené časti krajiny

Vymedzenie plôch pre verejnoprospešné stavby

V zmysle zákona č. 50/1976 Zb. v znení zákona č. 237/2000 Z. z. (§108, ods. 3) a vyhlášky  č. 55/2001 Zb. sú vymedzené verejnoprospešné stavby, pre ktoré je možné vyvlastniť pozemky a stavby za účelom zabezpečenia verejnoprospešných služieb a verejného technického vybavenia územia podporujúceho rozvoj územia a ochranu životného prostredia. 

V prípade riešeného územia sú ako verejnoprospešné stavby klasifikované nasledovné stavby:

•	dopravné stavby:
•	koridor pre výstavbu preložky štátnej cesty I/64
•	prístupové komunikácie pre obsluhu navrhovaných rozvojových plôch
•	plochy pre vybudovanie cyklistickej trasy D2 
•	plochy pre rozšírenie existujúcich komunikácií a vybudovanie chodníkov
•	plochy statickej dopravy
•	plochy pre vybudovanie zastávok HD
•	plochy potenciálnych dopravných prepojení

•	energetické a vodohospodárske zariadenia:
•	koridor pre výstavbu horúcovodného napájača z ENO Zemianske Kostoľany
•	novonavrhované transformačné stanice VN (TS “51”, “52”, “53”, “54”) a ich prívodné vedenia
•	rekonštrukcia transformačných staníc (TS “A”, “B”, “C”)
•	čistiareň odpadových vôd + prečerpávacia stanica kanalizácie (rozvojový zámer č. 3, alt. 6)
•	prečerpávacia stanica kanalizácie

•	líniové stavby sietí technickej infraštruktúry

•	cintorín (rozvojový zámer č. 35)

•	plochy pre výsadbu zelene a prvkov ÚSES.

Umiestnenie verejnoprospešných stavieb v grafickej časti je len odporúčané, presné vymedzenie plôch pre ich lokalizáciu bude predmetom riešenia podrobnejších stupňov projektovej dokumentácie.

Plochy na vykonanie delenia a sceľovania pozemkov

Územný plán obce Zemianske Kostoľany nie je riešený s podrobnosťou územného plánu zóny, preto nevieme bližšie určiť špecifikáciu parciel, ktorých sa týka delenie a sceľovanie pozemkov. Podrobnou špecifikáciou sa budú zaoberať následné stupne dokumentácie, najmä Územné plány zón a Urbanistické štúdie.

Predpokladáme, že k deleniu a sceľovaniu parciel dôjde na väčšine plôch navrhovaných rozvojových zámerov vzhľadom na potrebu vyčlenenia koridorov verejných cestných komunikácií, potrebu zlučovania existujúcich parciel nedostatočných rozmerov a potrebu delenia existujúcich parciel veľkých rozmerov.

Plochy na asanáciu

Štruktúra zástavby, ako aj jednotlivé objekty v obci sú pomerne v dobrom stavebno-technickom stave, preto neuvažujeme s rozsiahlejšími asanáciami objektov. 

V ďalšom riešení doporučujeme:

•	s asanáciou objektov uvažovať len pri objektoch vo veľmi zlom stavebno-technickom stave

•	pri objektoch v zlom stavebno-technickom stave uvažovať s rekonštrukciou, príp. estetickou úpravou týchto objektov

•	uvažovať s rekonštrukciou cestných komunikácií v zlom technickom stave, príp. v nevyhovujúcom šírkovom usporiadaní a s rekonštrukciou neupravených plôch v obci (dotvorenie novými objektami, drobnou architektúrou, zeleňou a stavebnými úpravami povrchu komunikácií a parkovísk). 

Vymedzenie častí územia, ktoré je potrebné riešiť v dokumentácii nižšieho stupňa

Na základe platných predpisov - zákona č. 50/1976 Zb. v znení zákona č. 237/2000 Z. z. - Územný plán obce Zemianske Kostoľany vymedzuje plochy, pre ktoré bude nutné obstarať dokumentáciu nižšieho stupňa (územný plán zóny). V prípade riešeného územia pôjde o rozsiahlejšie plochy, kde spôsob parcelácie pozemkov vyžaduje sceľovanie alebo delenie parciel. Tomuto kritériu budú zodpovedať rozsiahlejšie plochy navrhované pre výstavbu rodinných domov a inú zástavbu. Ide  o tieto rozvojové zámery: 

•	RZ 17
•	RZ 18
•	RZ 25
•	RZ 29
•	RZ 34.

Pre ostatné plochy (plochy menšieho rozsahu a voľné preluky v zástavbe) budú stavby riešené jednotlivo v projektovej dokumentácii pre územné rozhodnutie, príp. aj v urbanistickej štúdii.

Pre prípadnú výstavbu chatových a záhradkárskych osád, poľnohospodárskych účelových stavieb                        a agroturistických zariadení na plochách NU (nezastavané územie) je podmienkou vypracovanie                      a schválenie dokumentácie nižšieho stupňa.

b) grafická časť

Výkres č. 9: Schéma záväzných častí.